Hungaroring

Hungaroring je pretekársky okruh, ktorý leží pri obci Mogyoród dvadsať kilometrov severovýchodne od Budapešti. Nachádza sa uprostred mierne členitej krajiny, ktorá je typická vysokou prašnosťou a vnútrozemsky výrazne teplým letom. Úzka kľukatá trať s pomalými zákrutami, vyžadujúcimi vysoký prítlak, dáva len minimálne možnosti na predbiehanie a spolu s mestským okruhom v Monaku patrí k najpomalším tratiam v kalendári šampionátu Formuly 1.

 Charakteristika trate 
280px|right|thumb|Zákruta číslo 16
280px|right|thumb|Vjazd do boxovej uličky
280px|right|thumb|Cieľová rovinka
Tak ako jazdci obdivujú krásu maďarského hlavného mesta so stovkami kaviarní a drobných obchodov, o to menej majú v láske Hungaroring ako okruh. Hneď od počiatku bolo zrejmé, že sa na trati dlhej 4 014 metrov prakticky nedá predbiehať. Priemerné rýchlosti patrili k najnižším v celom kalendári F1. Preto organizátori vykonali prvé stavebné úpravy už pred rokom 1989, len tri roky po zahájení prevádzky. Odstránením jednej zo zákrut za cieľovou rovinkou sa trať skrátila na 3 975 metrov a vzrástli dosahované rýchlosti. Pred pretekmi v roku 2003 pristúpili k zásadnej úprave okruhu. V jeho modifikovanej forme narástla celková dĺžka na 4,381 kilometra a okrem toho dostala trať nový asfaltový povrch. Predĺženie sa dotklo cieľovej rovinky a prvej zákruty, pričom vďaka týmto zmenám na okruhu pribudli miesta vhodné k predbiehaniu.

Charakteristickou vlastnosťou Hungaroringu je nečistá dráha. Neustály vietor a horúce suché letné počasie veje z okolitých dún piesok a prach, a preto sa jazda mimo ideálnu stopu stáva veľkým problémom. Podobnú vlastnosť má i bahrajnský okruh a niektoré ďalšie trate, ktoré sú v priebehu sezóny nevyužívané, no na rozdiel od nich Hungaroring počas pretekového víkendu nezrýchľuje – pogumovaná ideálna stopa sa totiž dokáže veľmi rýchlo znovu zaprášiť. Veľký význam tu má priľnavosť. Už v minulosti tímy predvádzali rôzne netradičné aerodynamické riešenia vrátane prídavných krídiel. Súčasné pravidlá sú v tomto ohľade prísne a inžinieri sú nútení hľadať čo najúčinnejšie nastavenie prítlačných plôch. V prevažnej miere jazdci nasadzujú mäkké zmesi pneumatík z dôvodu lepšej priľnavosti najmä pri výjazde z úzkych zákrut. Tomu má tiež pomôcť mäkšie nastavenie podvozku.

Umiestnenie Hungaroringu v srdci starého kontinentu ponúka v súčasnosti najideálnejšiu možnosť pre fanúšikov zo Slovenska a ostatných krajín strednej a východnej Európy vidieť preteky kráľovnej motoršportu. Potom čo z kalendáru zmizla Veľká cena Rakúska, mnohí nemeckí a rakúski fanúšikovia cestujú práve sem. Organizátori pritom radi poukazujú na fakt, že okruh poskytuje výborný výhľad až na 80% trate z prakticky akéhokoľvek miesta pozdĺž nej.

 Fakty a údaje 
 Dĺžka trate: 4 381 m
 Dĺžka pretekov: 306,630 km
 Počet kôl pretekov: 70
 Počet zákrut: 14 (8 vpravo a 6 vľavo)
 Šírka trate: 11 až 15 m
 Dĺžka cieľovej roviny: 788,9 m

 Rozdiel medzi štart. a cieľovou čiarou: 40 m
 Jazda na plný plyn: 58 %

 Traťový rekord: 1:16,627 (205,823 km/h) - Lewis Hamilton/Mercedes (2020)
 Najrýchlejšie kolo kvalifikácie: 1:13,447 (214,734 km/h) - Lewis Hamilton/Mercedes (2020)
 Maximálna rýchlosť: 309 km/h
 Prvá GP: 1986 - víťaz Nelson Piquet - Williams FW11
 Počet GP: 38
 Prevýšenie: 36 m
 Najväčšie stúpanie: 6,20 %
 Najväčšie klesanie: 7,00 %

 Priemerná spotreba paliva: 2,17 kg / kolo
 Jazda na plný plyn: 58 %
 Sekcia trate s jazdou na plný plyn: 750 m
 Počet preradení rýchlostných stupňov: 50 / kolo

 Opotrebenie pneumatík: stredné až vysoké
 Opotrebenie bŕzd: vysoké
 Úroveň priľnavosti: veľmi vysoká

 Stratégia
 1 zastávka: 44. - 48. kolo
 2 zastávky: 20. - 32. a 45. - 56.
 3 zastávky: 19. - 22. a 35. - 39. a 53. - 57.

 Architekt: István Papp

 Kapacita tribún: 120 000

 História 
250px|left|thumb|Aquaréna Mogyoród, ktorá sa nachádza v tesnom susedstve s okruhom.
História motoristického športu v Maďarsku siaha oveľa hlbšie, než do dôb, keď sa tu začalo pretekať v F1. Už začiatkom 30. rokov minulého storočia sa mala uskutočniť Grand Prix Maďarska, ale to sa usporiadateľom nepodarilo. V roku 1936 sa však preteky na 3,1 míľovom okruhu predsa len uskutočnili. Po tri autá sem vyslali slávne značky Auto Union, Mercedes-Benz a Ferrari a obrovské množstvo fanúšikov sledovalo víťazstvo Tazia Nuvolariho z Alfy Romeo. V cieli mal náskok 14 sekúnd pred Berndom Rosemeyerom s vozidlom Auto Union. Naši južní susedia utrpeli počas druhej svetovej vojny vážne škody a to malo vplyv i na motoristický šport. Ten sa dokázal spamätať až začiatkom 60. rokov, keď sa začali na letisku pri Budapešti konať preteky Formule Junior. Trať z roku 1936 bola potom prebudovaná a stala sa občasným domovom európskej série cestných automobilov. V roku 1964 tu vyhral Hubert Hahne z BMW a v roku 1967 Andrea de Adamich z Alfy Romeo.

280px|right|thumb|Socha maďarského pretekára Ferenca Szisza nachádzajúca sa pred bránami okruhu.

Začiatkom 80. rokov dostal Bernie Ecclestone nápad priviesť formulu 1 do východného bloku. Niekoľko mesiacov rokoval s predstaviteľmi Sovietskeho zväzu a snažil sa usporiadať Grand Prix v Moskve. To mu však nevyšlo a tak sa začal zaujímať o iné štáty tohto regiónu. Rodák z Budapešti Tamás Rohonyi, ktorý bol zaangažovaný aj do Veľkej ceny Brazílie odporučil Berniemu Budapešť. Ecclestone navštívil hlavné mesto Maďarska v lete roku 1983 a pre svoju myšlienku tu našiel silnú podporu. Do celého projektu sa začal aktívne zapájať maďarský autoklub, na ktorého čele stál Tibor Balogh. Malo ísť o mestský okruh podobný tomu v Monaku priamo v centre v najväčšom mestskom parku Népliget. Vláda sa však rozhodla vybudovať úplne novú trať za mestom neďaleko diaľnice M3. Vo februári 1985 nahromadilo konzorcium Forma 1 dostatočné množstvo prostriedkov a projekt tak mohol nabrať nový rozmer.

Výstavba okruhu začala 1. októbra 1985 a už 10. augusta 1986 sa stal svedkom prvej Veľkej ceny šampionátu formuly 1 za železnou oponou. Stavebné práce prebehli v rekordnom čase a Hungaroring je dodnes najrýchlejšie dokončená permanentná pretekárska trať.

Okruh síce nie je u väčšiny pilotov príliš obľúbený hlavne kvôli jeho pomalému charakteru a zložitému predbiehaniu v suchých podmienkach, no ani to mu nezabránilo v usporiadaní niekoľkých dramatických Veľkých cien. Pamätné sú najmä súboje Nelsona Piqueta a Ayrtona Sennu, víťazstvo Nigela Mansella po štarte z dvanásteho miesta v roku 1989 či Veľká cena Maďarska v roku 1997, v ktorej Damon Hill takmer zvíťazil s monopostom Arrows. V roku 2003 získal Fernando Alonso práve na Hungaroringu prvé víťazstvo vo svojej kariére, pričom vyhlásil, že je to jeho najobľúbenejšia trať. O tri roky neskôr zaznamenal maďarský okruh prvú daždivú Grand Prix v jeho histórii. Zvíťazil v nej Jenson Button a priniesol novému tímu Honda prvé víťazstvo.400px|right|thumb|Fernando Alonso počas Veľkej ceny Maďarska v roku 2009 stratil pravé predné koleso.
 Výsledky posledných ročníkov 
 Víťazi 

 Rok Jazdec Monopost ČasNajrýchlejšie kolo kvalifikácie1986Nelson PiquetWilliams FW112:00:34,5081:29,450, Ayrton Senna, Lotus Renault1987Nelson PiquetWilliams FW11B1:59:26,7931:28,047, Nigel Mansell, Williams Honda1988Ayrton SennaMcLaren MP4/41:57:47,0811:27,635, Ayrton Senna, McLaren Honda1989Nigel MansellFerrari 6401:49:38,6501:19,726, Riccardo Patrese, Williams Renault1990Thierry BoutsenWilliams FW13B1:49:30,5971:17,919, Thierry Boutsen, Williams Renault1991Ayrton SennaMcLaren MP4/61:49:12,7961:16,147, Ayrton Senna, McLaren Honda1992Ayrton SennaMcLaren MP4/7A1:46:19,2161:15,476, Riccardo Patrese, Williams Renault1993Damon HillWilliams FW15C1:47:39,0981:14,631, Alain Prost, Williams Renault1994Michael SchumacherBenetton B1941:48:00,1851:18,258, Michael Schumacher, Benetton Ford1995Damon HillWilliams FW171:46:25,7211:16,982, Damon Hill, Williams Renault1996Jacques VilleneuveWilliams FW181:46:21,1341:17,129, Michael Schumacher, Ferrari1997Jacques VilleneuveWilliams FW191:45:47,1491:14,672, Michael Schumacher, Ferrari1998Michael SchumacherFerrari F3001:45:25,5501:16,973, Mika Häkkinen, McLaren Mercedes1999Mika HäkkinenMcLaren MP4/141:46:23,5361:18,156, Mika Häkkinen, McLaren Mercedes2000Mika HäkkinenMcLaren MP4/151:45:33,8691:17,514, Michael Schumacher, Ferrari2001Michael SchumacherFerrari F20011:41:49,6751:14,059, Michael Schumacher, Ferrari2002Rubens BarrichelloFerrari F20021:41:49,0011:13,333, Rubens Barrichello, Ferrari2003Fernando AlonsoRenault R231:39:01,4601:21,688, Fernando Alonso, Renault 2004 Michael Schumacher Ferrari F2004 1:35:26,1311:19,146, Michael Schumacher, Ferrari 2005 Kimi Räikkönen McLaren MP4-20 1:37:25,5521:19,882, Michael Schumacher, Ferrari 2006 Jenson Button Honda RA106 1:52:20,9411:19,599, Kimi Räikkönen, McLaren Mercedes 2007 Lewis Hamilton McLaren MP4-22 1:35:52,9911:19,781, Lewis Hamilton, McLaren Mercedes 2008 Heikki Kovalainen McLaren MP4-23 1:37:27,0671:20,899, Lewis Hamilton, McLaren Mercedes 2009 Lewis Hamilton McLaren MP4-24 1:38:23,8761:21,569, Fernando Alonso, Renault 2010 Mark Webber Red Bull RB6 1:41:05,5711:18,773, Sebastian Vettel, Red Bull Racing Renault2011Jenson ButtonMclaren MP4-261:46:42,3371:19,815, Sebastian Vettel, Red Bull Racing Renault2012Lewis HamiltonMclaren MP4-271:41:05,5031:20,953, Lewis Hamilton, McLaren Mercedes2013Lewis HamiltonMercedes W041:42:29,4451:19,388, Lewis Hamilton, Mercedes2014Daniel RicciardoRed Bull RB101:53:05,0581:22,715, Nico Rosberg, Mercedes2015Sebastian VettelFerrari SF15-H1:46:09,9851:22,020, Lewis Hamilton, Mercedes2016Lewis HamiltonMercedes W071:40:30,1151:19,965, Nico Rosberg, Mercedes2017Sebastian VettelFerrari SF70-H1:39:46,7131:16,276, Sebastian Vettel, Ferrari2018Lewis HamiltonMercedes W091:37:16,4271:35,658, Lewis Hamilton, Mercedes2019Lewis HamiltonMercedes W101:35:03,7961:14,572, Max Verstappen, Red Bull Racing Honda2020Lewis HamiltonMercedes W111:36:12,4731:13,447, Lewis Hamilton, Mercedes2021Esteban OconAlpine A-5212:04:43,1991:15,419, Lewis Hamilton, Mercedes2022Max VerstappenRed Bull RB181:39:35,9121:17,377, George Russell, Mercedes2023Max VerstappenRed Bull RB191:38:08,6341:16,609, Lewis Hamilton, Mercedes2024Oscar PiastriMcLaren MCL381:38:01,9891:15,227, Lando Norris, McLaren2025Lando NorrisMcLaren MCL391:35:21,2311:15,372, Charles Leclerc, Ferrari

 Iné projekty 	 

 Externé odkazy 
 Hungaroring
 Satelitné snímky z Google Maps 
 Údaje okruhu na Formula1.com 

Kategória:Okruhy Formuly 1
Kategória:Motoršport v Maďarsku
Kategória:Veľká cena Maďarska